text: [{"text_idx": "#000003", "text": "Muummichi ministeeraa gara Beeljiyeem imaluun qondaaltota gamtaa Awrooppaa waliin mari\u2019ate"}, {"text_idx": "#000004", "text": "Muummichi ministeeraa daaw\u2019annaa hujii Awrooppaa keessatti geggeessaa jiru itti fufuun har\u2019a gara Beeljiyeem imaluun, magaala Braasels keessatti qondaaltota mana maree gamtaa Awrooppaa waliin kan mari\u2019ate tahuun beekkamee jira. Prezdaantiin mana marii gamtaa Awrooppaa Donald Tusk Dr Abiy Ahmad simachuun waliin kan mari\u2019ate yoo tahu, gamtaan Awrooppaa jijjiirama Ityoophiyaa keessatti dhufaa jiru kan deeggaru tahuu beeksise."}, {"text_idx": "#000005", "text": "Dabalataanis gamtichi deeggarsa adda addaa Ityoophiyaaf kennaa ture cimsee kan itti fufu tahuu mirkaneesse. Hoggantoonni lamaan, hariiroon Gamtaa Awrooppaa fi Ityoophiyaa jidduu jiru gama hundaan cimee haala itti fufu irratti waliin hojjachuuf kan walii galan tahuu gabaafame."}]